b'\n_START_ARTICLE_\nGeorge McCarthy\n_START_SECTION_\nYrkeskarriere\n_START_PARAGRAPH_\nHan begynte som embetsmann i Cayman\xc3\xb8yene i 1974, i avdelingen for internrevisjon. I 1985 ble han forfremmet til vise\xc3\xb8konomisekret\xc3\xa6r (Deputy Financial Secretary). Etter dette tok han eksamen som Certified Public Accountant (CPA), tilsvarende statsautorisert revisor, og tok deretter to \xc3\xa5rs permisjon, for \xc3\xa5 jobbe for Ernst & Young f\xc3\xb8r han igjen returnerte til Cayman\xc3\xb8yenes regjering. _NEWLINE_McCarthy har 35 \xc3\xa5rs erfaring fra embetsverket i Cayman\xc3\xb8yenes regjering. Blant annet var han Financial Secretary fra 1992 til 2004, og Chief Secretary fra 2004 til 2009. Som Chief Secretary hadde han ansvar for innenriks og utenrikssaker, herunder statsforvaltningen, lovgivende myndigheter, immigrasjonsmyndighetene og politiet. _NEWLINE_Da Cayman\xc3\xb8yenes sentralbank ble etablert, 1. januar 1997, var McCarthy sentralbankens f\xc3\xb8rste styreformann. Han hadde denne stillingen fram til sentralbanken operativt var l\xc3\xb8srevet fra regjeringen, i 2003. Da han ble sentralbanksjef i 2009 var dette dermed hans andre periode. Han ble utnevnt 21. juli 2009, og overtok da etter Carlyle McLaughlin. _NEWLINE_Han ble utnevnt til fredsdommer i 1992, og Offiser av Order of the British Empire i 1994. _NEWLINE_I juli 2015, da hans termin utl\xc3\xb8p, ble han erstattet av Grant Stein.'